
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/22-02/09
Ur.br: 2196-8-01/02-22-01
Bogdanovci, 21. veljače 2022. godine


Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21), predsjednik vijeća Marijan Gelo predlaže ovaj:

Z A P I S N I K


sa 10. sjednice općinskog vijeća koja je održana 21.02.2022. godine sa početkom u 19,00 sati u zgradi Općine Bogdanovci.


NAZOČNI VIJEĆNICI:
Gelo Marijan, Zvonko Kostelnik, Andrija Krizmanić, Mirko Hardi, Tin Ivić, Mario Pavlović, Boris Grbić, Zvonimir Mudri, Anamarija Savić Bajac

ODSUTNI VIJEĆNICI: Dalibor Katić

NAZOČNE SLUŽBENE OSOBE:
Maja Župan, Darko Ruskaj, Marijan Marić

GOSTI:  Željko Ergović, Tomislav Keteleš, Krešimir Paljušaj, Zdenko Pajvančić, Olesja Raguž


Predsjednik općinskog vijeća pozdravio je nazočne, te je predložio sljedeći dnevni red:
1. Usvajanje zapisnika s protekle sjednice općinskog vijeća Općine Bogdanovci
2. Prijedlog Odluke o kratkoročnom zaduživanju Općine Bogdanovci
3. Prijedlog Pravilnika o poslovanju Vlastitog pogona Općine Bogdanovci
4. Prijedlog Odluke o prihvaćanju Izvještaja o provedenim (i planiranim) aktivnostima na gospodarenju otpadom na području Općine Bogdanovci z a2021. Godinu
5. Prijedlog Odluke o imenovanju općinskog povjerenstva za provođenje Javnog natječana za zakup poljoprivrednog zemljišta u vlasništvu Republike Hrvatske na području Općine Bogdanovci
6. Različito
 
Dnevni red usvojen je JEDNOGLASNO.


Točka 1.
Predsjednik općinskog vijeća dao je zapisnik s 9. sjednice Općinskog vijeća na raspravu, kako nije bilo primjedbi zapisnik je usvojen JEDNOGLASNO.



Točka 2.
Predsjednik općinskog vijeća ispričao je načelnika zbog nedolaska na vijeće iz opravdanih razloga, te je pojašnjenje Odluke o kratkoročnom zaduživanju prepustio gđi. Župan.
Gđa. Župan pojasnila je da se radi o računu koji se koristio za potrebe projekta „Zaželi“. Trenutno stanje računa je -61.835,63 kn, poslani su svi zahtjevi za nadoknadu sredstava, međutim ministarstvo još uvijek nije izvršilo uplatu, a trebaju nam uplatiti cca. 86.000,00 kn. Smatramo da treba produžiti navedeno kratkoročno zaduženje zbog novog projekta „Zaželi“ koji bi trebao krenuti ove godine, da se ne nađemo u problemu nemogućnosti isplate plaća, jer ukoliko kasnimo s isplatom plaće, trošak će biti neprihvatljiv.
Odluka o kratkoročnom zaduživanju usvojena je JEDNOGLASNO.


Točka 3.
Gosp. Ruskaj navodi kako smo na prošlom vijeću donijeli Odluku o osnivanju Vlastitog pogona, te sada moramo donijeti Pravilnik o poslovanju Vlastitog pogona. Prijedlog Pravilnika koji je uz materijal za ovu sjednicu pregledala je viša inspektorica koja nam je u nadzoru, te na isti nije imala primjedbi. 
Pravilnikom se pobliže uređuje unutarnje ustrojstvo, način rada i upravljanje Vlastitim pogonom za obavljanje komunalnih djelatnosti na području Općine Bogdanovci.
Kako nije bilo dodatnih pitanja, predsjednik vijeća dao je Pravilnik na glasanje. Pravilnik je usvojen JEDNOGLASNO.


Točka 4.
Komunalac d.o.o. Vukovar dostavio nam je Izvještaj o provedenim (i planiranim) aktivnostima na gospodarenju otpadom na području Općine Bogdanovci za 2021., te je isti potrebno prihvatiti Odlukom. Za razliku od prethodne godine došlo je do smanjenja mješovitog komunalnog otpada. Općina će morati provesti edukacije vezano za razvrstavanje mješovitog komunalnog otpada. Također u svibnju ove godine ističe Ugovor za koncesiju s Komunalcem d.o.o. Vukovar, te je u tijeku postupak raspisivanja koncesije, pojašnjava pročelnik, te daje ovu točku na raspravu.
Gosp. Krizmanić navodi kako su zadovoljni s Komunalcem, međutim smatra da bi mještane trebalo više informirati o mogućnostima odvoza krupnog otpada, a ne da se smeće baca okolo po kanalima.
Gosp. Gelo pojašnjava kako tvrtka Komunalac početkom godine šalje letak sa svim obavijestima, jedino ih se može još zamoliti da iste obavijesti stave na oglasne ploče.
Gosp. Hardi ukazuje da je greška u lokaciji zelenih otoka u Petrovcima, na što pročelnik odgovara da će obavijestiti Komunalac d.o.o. Vukovar da za ubuduće ispravi navedene podatke.
Nakon kratke rasprave Odluka o prihvaćanju Izvještaja o provedenim (i planiranim) aktivnostima na gospodarenju otpadom tvrtke Komunalac d.o.o. Vukovar na području Općine Bogdanovci usvojena je JEDNOGLASNO.

Točka 5.
Gosp. Gelo upoznaje nazočne da član povjerenstva gosp. Dalibor Katić nije u mogućnosti prisustvovati sjednicama povjerenstva za zakup poljoprivrednog zemljišta u vlasništvu Republike Hrvatske na području Općine Bogdanovci jer nema COVID potvrdu, niti se želi testirati. Sukladno tome moramo predložiti novog člana kako bi povjerenstvo moglo nesmetano raditi i imati kvorum, a moj prijedlog je gđa. Anamarija Savić Bajac. Također postavlja pitanje da li netko ima drugi prijedlog, kako nije bilo drugih prijedloga, daje na glasanje prijedlog da nova članica bude Anamarija Savić Bajac. Prijedlog je usvojen JEDNOGLASNO.

Točka 6.
Različito
Gosp. Mudri navodi kako u Petrovcima postoji veliki problem sa psima na ulicama, posebice u centru naselja i u ulici Matije Gupca. Psi napadaju djecu i predstavljaju veliku opasnost. Komunalni redar odgovara kako je Općina prošli tjedan zbrinula pet pasa u naselju Petrovci.
Gosp. Ruskaj želi izvijestiti nazočne kako se povjerenstvo za provedbu natječaja za zakup poljoprivrednog zemljišta redovito sastaje, barem 2-3 puta tjedno, po meni je napravljeno dosta posla i nadam se da ćemo do kraja ožujka završiti sa svime. Također mi je drago da smo dobili novu članicu povjerenstva i nadam se da sada nećemo imati problema sa kvorumom.

Gosp. Gelo obavještava nazočne kako je Gradsko vijeće Grada Vukovara donijelo odluku o osnivanju i imenovanju članova Koordinacijskog vijeća za Urbano područje grada Vukovara.


Završeno u 19:43 h.


Zapisničar						Predsjednik općinskog vijeća
Maja Župan						Marijan Gelo, dr.vet.med. 

